Eron terma jamoasi bosh murabbiyi Karlush Keyrush Argentina terma jamoasi hujumchisi Lionel Messini maqtadi. «Messi – buyuk futbolchi ekanini har doim ta’kidlaganman. U odam emas, balki o‘zgasayyoralik. JCh-2014 musobaqasida uning goli bizga mag‘lubiyat keltirgandi. Men yutqazishni yoqtirmayman, ammo o‘sha lahzalardan so‘ng, menda salbiy hissiyot qolmagandi. Agar qandaydir mo‘’jiza yuz bersa, futbol aynan shunday lahzalar tufayli, dunyodagi eng ommabop sport turi bo‘lganini anglaysan. Messi FIFA tomonidan diskvalifikatsiya qilinishi kerak, to o‘zini inson ekanini isbotlamaguncha!» - deb Keyrush so‘zlarini keltirmoqda Marca.